text: Det er koldt - meget koldt 
  03 februar 2012 kl. 08.08
  Temperatur-forskellen mellem de forskellige egne er til at tage og føle på. Koldest er det i den indre del af Jylland.
  I Billund blev der i nat målt en temperatur ned til minus 13,5 grader. I Skrydstrup blev der målt minus 12,9 grader.
  Heldigere er folk i det østlige del, hvor minus-graderne ligger på 5-6.
  I løbet af i dag vil temperaturen ligge på omkring minus 5 grader de fleste steder, og der kan komme snebyger.
  Men kulden fortsætter i nat og i weekenden. Lokalt kan nattetemperaturen nå ned på minus 15 grader. Muligvis helt ned til 17-18 grader.
  